Document ID: 31998D0461

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1998 σχετικά με τη χρηματοδότηση των πάγιων δαπανών του συστήματος διαχείρισης της τεχνικής βοήθειας υπέρ των κρατών της Αφρικής, της Καραϊβικής και του Ειρηνικού (ΑΚΕ) και των υπερπόντιων χωρών και εδαφών (ΥΧΕ) (98/461/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την τέταρτη σύμβαση ΑΚΕ-ΕΚ, που υπεγράφη στο Λομέ στις 15 Δεκεμβρίου 1989 και τροποποιήθηκε με τη συμφωνία που υπεγράφη στο Μαυρίκιο στις 4 Νοεμβρίου 1995 7
την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα (1),
την εσωτερική συμφωνία σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ, καλούμενη εφεξής «εσωτερική συμφωνία», και ιδίως το άρθρο 9,
την πρόταση της Επιτροπής,
Εκτιμώντας:
ότι είναι σκόπιμο να καλυφθούν για περίοδο τεσσάρων ετών οι πάγιες δαπάνες που απορρέουν από το σύστημα που θα αντικαταστήσει την ευρωπαϊκή ένωση συνεργασίας με σκοπό τη διαχείριση της τεχνικής βοήθειας υπέρ των κρατών ΑΚΕ και των ΥΧΕ 7
ότι αυτές οι πάγιες δαπάνες θα ήταν δυνατόν να καλυφθούν με τη χρησιμοποίηση εσόδων προερχόμενων από τόκους επί των κατατεθειμένων κεφαλαίων που αναφέρονται στο άρθρο 9 παράγραφος 2 της εσωτερικής συμφωνίας,
ΑΠΟΦΑΣΙΖΕΙ:
Άρθρο 1
Από τα έσοδα που προέρχονται από τους τόκους των κεφαλαίων που είναι κατατεθειμένα στους εντεταλμένους πληρωτές στην Ευρώπη, οι οποίοι αναφέρονται στο άρθρο 319 παράγραφος 4 της τέταρτης σύμβασης ΑΚΕ-ΕΚ, παρακρατείται ποσό 5,5 εκατομμυρίων Ecu για τη χρηματοδότηση των πάγιων δαπανών που απορρέουν από το σύστημα το οποίο θα αντικαταστήσει την Ευρωπαϊκή Ένωση Συνεργασίας με σκοπό τη διαχείριση της τεχνικής βοήθειας υπέρ των κρατών ΑΚΕ και των ΥΧΕ.
Άρθρο 2
Η παρούσα απόφαση αρχίζει να ισχύει την ημέρα της έκδοσή της.
Βρυξέλλες, 13 Ιουλίου 1998.

Labels: 10
18
15
5